JayJayThrowThrow/commonwealth-wiki-mix huggingface dataset:
വൈദ്യുത ചാർജ്

പദാർത്ഥത്തിന്റെ ഒരു പ്രത്യേകയാണ് വൈദ്യുത ചോദന അഥവാ വൈദ്യുത ചാർജ്(Electric charge).പദാർത്ഥത്തിന് വൈദ്യുത ചോദന അധികമാണെങ്കിൽ പദാർത്ഥം ധന ചോദനയുളളതെന്നും(Positive charge) പദാർത്ഥത്തിന് വൈദ്യുത ചോദന കുറവാണെങ്കിൽ പദാർത്ഥം ഋണ ചോദനയുളളതെന്നും(Negative charge) എന്നും പറയുന്നു.ഒരേ വൈദ്യുത ചോദനയുളള രണ്ട് പദാർത്ഥങ്ങൾ പരസ്പരം വികർഷിക്കുകയും(Repel) വ്യത്യസ്ത വൈദ്യുത ചോദനയുളള രണ്ട് പദാർത്ഥങ്ങൾ ആകർഷിക്കുകയും(Attract) ചെയ്യുന്നു.
വിവരണം

ഒരു ആണവകണത്തിൽ (Atom) അടങ്ങിയിട്ടുള്ളത് പ്രധാന മൂന്ന് കണങ്ങളാണ്. അവ പ്രോട്ടോൺ (ധനകണം), ഇലക്ട്രോൺ (ഋണകണം), ന്യൂട്രോൺ (ഉദാസീനകണം) എന്നിവയാണ്. ഇവയിൽ ധനകണവും, ഋണകണവും വൈദ്യുതചോദിതമാണ്. എന്നാൽ മൂന്നാമത്തെ കണം ചോദിതമല്ല;വൈദ്യുതപരമായി അത്, ഉദാസീനമാണ്.

ചോദിതകണങ്ങളിൽ, സജാതീയകണങ്ങൾ (ധനകണങ്ങൾ തമ്മിൽ അല്ലെങ്കിൽ ഋണകണങ്ങൾ തമ്മിൽ) വികർഷിക്കുന്നു; വിജാതീയകണങ്ങൾ (ധന-ഋണകണങ്ങൾ പരസ്പരം) ആകർഷിക്കുന്നു. ചോദിതകണങ്ങൾക്കു ചുറ്റും ഒരു വൈദ്യുതകാന്തികക്ഷേത്രം നിലനിൽക്കുന്നു. ചോദിതകണങ്ങളും, പ്രസ്തുത ക്ഷേത്രങ്ങളും പരസ്പരം സ്വാധീനിക്കുന്നു. അതാണ്, ആകർഷണവികർഷണങ്ങൾക്കു കാരണം.

ചോദിതകണങ്ങൾ തമ്മിലുള്ള ആകർഷണ-വികർഷണബലം കൂളംബ് നിയമം (Coulomb's Law) വിവരിക്കുന്നു. ചോദിതകണങ്ങൾ തമ്മിലുള്ള ബലം, അവയുടെ വൈദ്യുതചോദനകളുടെ അളവുകളുടെ ഗുണനഫലത്തിന്റെ ക്രമാനുപാതത്തിലും,അവതമ്മിലുള്ള അകലത്തിന്റെ വർഗ്ഗത്തിനു വിപരീതാനുപതത്തിലുമായിരിക്കും എന്നതാണ് കൂളംബ് നിയമം.

ദൃശ്യവസ്തുക്ക (Macroscopic Objects) ളുടെ വൈദ്യുതചോദന, അവയിലടങ്ങിയിരിക്കുന്ന ചോദനകളുടെ തുകയായിരിക്കും.സാധാരണയായി, വസ്തുക്കളിലെ ധന-ഋണകണങ്ങൾ തുല്യമായിക്കുന്നതുകൊണ്ട്, മൊത്തം ചോദന പൂജ്യമായിരിക്കും. എന്നാൽ അപ്രകാരം മൊത്തം ചോദന പൂജ്യമല്ലാതിരിക്കുകയും, ചോദനകൾ ചലന രഹിതവുമായിരിയ്കുകയുമാണെങ്കിൽ,
അത് സ്ഥിതവൈദ്യുതി (Static Electricity) എന്ന പ്രതിഭാസമാണ്. വസ്തുക്കളിൽ മൊത്തം ചോദന ശൂന്യമായിരിക്കുകയാണെങ്കിൽപ്പോലും ക്രമരഹിതമായി ചോദനകൾ വിന്യസിക്കപ്പെട്ടിരിക്കുകയാണെങ്കിൽ, അത്തരം വസ്തുക്കൾ, ധ്രൂവീകൃതം (Polarised) എന്നു പറയും. ധ്രൂവീകരണം കൊണ്ടുണ്ടാവുന്നവ ബദ്ധചോദനകൾ (Bound Charges) എന്നു വിളിക്കുന്നു.
വസ്തുവിൽ നിന്ന് പുറത്തുകടക്കുവാൻ കഴിവുള്ള, ചോദനകൾ, സ്വതന്ത്രചോദനകൾ (Free Charges) എന്നറിയപ്പെടുന്നു.

വൈദ്യുതവിസ്ലേഷണപരീക്ഷണങ്ങൾ നടത്തിയ മൈക്കൽ ഫാരഡെ യാണ്, വൈദ്യുതചോദനകളുടെ സാമാന്യഗുണങ്ങൾ ആദ്യമായി നിർദ്ദേശിച്ചത്. പ്രസിദ്ധമായ എണ്ണത്തുള്ളിപ്പരീക്ഷണങ്ങൾ നടത്തിയ റോബർട്ട് മില്ലിക്കനാണ‍ അവയെപ്പറ്റി പ്രത്യക്ഷതെളിവുകൾ നൽകിയത്.
സംജ്ഞയും മാനക ഏകകവും

ആംഗല ഭാഷയിലെ ക്യു (Q) എന്ന അക്ഷരമാണ് വൈദ്യുതചാർജ്ജ് സൂചിപ്പിക്കുന്ന സംജ്ഞ. അന്താരാഷ്ട്രഏകകവ്യവസ്ഥ (International System of Units) അനുസരിച്ച്, കൂളുംബ് എന്ന ഏകകമാണ് ചാർജ് അളക്കുവാൻ ഉപയോഗിക്കുന്നത്. ഒരു അമ്പിയർ വൈദ്യുത പ്രവാഹമുള്ള ഒരു വൈദ്യുത വാഹിയിലൂടെ ഒരു സെക്കണ്ടിൽ കടന്നുപോകുന്ന ചോദിതങ്ങളുടെ അളവാണ് ഒരു കൂളുംബ്. ഋണകണത്തിന്, 1.602 176 487(40) × 10–19 കൂളുംബ് ചാർജ് ഉണ്ട്. ആപേക്ഷിക അളവുകളിലും ചോദനകളെ സൂചിപ്പിക്കാറുണ്ട്. ഈ രീതിയിൽ, ഒരു ഋണകണത്തിന് -1 ചോദനയുള്ളതായും, ഒരു ധനകണത്തിന് +1 ചോദനയുള്ളതായും പരിഗണിക്കുന്നു.
കൂടുതൽ അറിവിന്

* How fast does a charge decay?
* Science Aid: Electrostatic charge Easy-to-understand page on electrostatic charge.
അവലംബം


വർഗ്ഗം:വൈദ്യുതി
നന്തുടി

കേരളത്തിൽ പണ്ടുകാലം മുതൽ പ്രചാരത്തിലുള്ള ഒരു തുകൽവാദ്യമാണ് നന്തുടി എന്ന പേരിൽ അറിയപ്പെടുന്ന തുടി. കേരളത്തിൽ തുടികൾ പലതരത്തിൽ കാണപ്പെടുന്നു. കടുംതുടി, കനകതുടി, തിടിമന്തുടി, പുലതുടി, നാടുതുടി, പറയന്തുടി എന്നിങ്ങനെ പല രൂപത്തിലും പേരിലും തുടികൾ ഉണ്ട്.

കേരളത്തിലെ പാണൻ ‍ സമുദായക്കാർ വയനാട്ടിലെ ആദിവാസികൾ എന്നിവരാണ് ഇന്ന് നന്തുടി ഉപയോഗിക്കുന്നത്. കടും തുടി ‍പുള്ളുവരാണ് കൂടുതലും ഉപയോഗിക്കുന്നത്. ഇന്നും ചില പ്രദേശങ്ങളിലും ആദിവാസികൾ ബാധയൊഴിപ്പിക്കൽ കർമ്മം, മന്ത്രവാദം, പാട്ട്, നൃത്തം തുടങ്ങിയവയ്ക്ക് നന്തുടി ഉപയോഗിച്ചുവരുന്നു.

പറയിപെറ്റ പന്തിരുകുലത്തിലെ തിരുവരങ്കത്ത് പാണനാർക്ക് പരമശിവൻ ‍നല്കിയ വരമാണ് തുയിലുണർത്തുപാട്ട് എന്നാണ് ഐതിഹ്യം. തുയിലുണർത്തുപാട്ടിന്റെ അകമ്പടിയ്ക്കായി ഉപയോഗിക്കുന്ന വാദ്യോപകരണമാണ് നന്തുടി.

സാധാരണയായി ഓണനാളുകളിൽ ഉത്രാടരാത്രിയിൽ കുറുപ്പന്മാരുടെ തറവാട്ടിൽ മാതേവരെ വച്ചുകഴിഞ്ഞുള്ള ആർപ്പുവിളി കേട്ടുകഴിഞ്ഞാൽ ഉടനെ പാണക്കുടികളിൽനിന്നും തുടിയും കൊട്ടി തുയിലുണർത്തുപാട്ടും പാടി കുറുപ്പിന്റെ തറവാട്ടിലേയ്ക്ക് എത്താറുണ്ട്. ഇങ്ങനെ തുയിലുണർത്തുപാട്ടുമായി വരുന്ന പാണന് ഓണസമ്മാനം നൽകുകയും പതിവായിരുന്നു.


വർഗ്ഗം:കേരളത്തിലെ വാദ്യോപകരണങ്ങൾ
കടൽനായ

കടൽ ‍സസ്തനികളാണ് സീലുകൾ (Seal). വെള്ളത്തിൽ തുഴയാൻ സഹായിക്കുന്ന ഫ്ലിപ്പറുകളും സ്ട്രീംലൈൻ ശരീരവും സീലുകളുടെ പ്രത്യേകതളാണ്. കരയിൽ ചലിക്കാൻ സഹായിക്കുന്ന നാലു പാദങ്ങളും ഇവക്കുണ്ട്. ചെവികൾ ഇല്ലാത്ത സീലുകളാണ് എലിഫെൻറ് സീൽ, ഹാർബർ സീൽ, ഹാർപ് സീൽ, ലിയോപാഡ് സീൽ എന്നിവ. ഫർ സീലും കടൽ സിംഹവും (Sea lion) ചെവികളുള്ള സീലുകളാണ്.
ഫൈലം - Chordata. ക്ലാസ് - Mammalia.
അവലംബം


വർഗ്ഗം:കടൽജീവികൾ
വർഗ്ഗം:സമുദ്രാന്തർ സസ്തനികൾ
ദാവീദ്

thumb|കാർവാഗിയോ|കാർവാഗിയോയുടെ ഡേവിഡും ഗോലിയാത്തും, c. 1599. [[പ്രാഡൊ, മാഡ്രിഡ്]]
പുരാതന യഹൂദരാജ്യത്തിലെ രാജാക്കന്മാരിൽ രണ്ടാമനും ഏറ്റവും പ്രശസ്തനുമാണ് ദാവീദ്.ഇസ്രയേലിലെ ശൗൽ രാജാവിന്റെ അംഗരക്ഷകനായിരുന്നു ദാവീദ് .ഗോലിയാത്ത് എന്ന ഭീകരനെ കവണ ഉപയോഗിച്ചു വധിച്ചതോടെ ഡേവിഡിന്റെ സ്വാധീനം വർധിച്ചു. ശൗലിന് ഡേവിഡിനോടുള്ള അസൂയയും വർധിച്ചു. നിരവധി പ്രതിബന്ധങ്ങൾ തരണം ചെയ്ത ഡേവിഡ് ശൗലിന്റെ മരണശേഷം ജൂഡായിലെ രാജാവായി. നാല്പതു വർഷക്കാലം ഇദ്ദേഹത്തിന്റെ ഭരണം നീണ്ടുനിന്നതായി കരുതപ്പെടുന്നു. രാജ്യവിസ്തൃതി വർധിപ്പിച്ചു. ജറുസലേം കൈവശപ്പെടുത്തി അവിടം മതകേന്ദ്രവും സാമ്രാജ്യത്തിന്റെ തലസ്ഥാനവുമാക്കി. 40 വർഷം നീണ്ടു നിന്ന ഭരണകാലത്തിനിടയ്ക്ക് പല ഭരണപരിഷ്കാരങ്ങളും നടപ്പിൽ വരുത്തി.

യഹൂദ-ക്രൈസ്തവ പാര‍മ്പര്യം ദാവീദിനെ കവി, ഗായകൻ, സംഗീതജ്ഞൻ എന്നീ നിലകളിലും മാനിക്കുന്നു. ബൈബിൾ പഴയനിയമത്തിലെ സങ്കീർത്തനങ്ങൾ എന്ന പുസ്തകത്തിലെ പല കീർത്തനങ്ങളുടേയും രചയിതാവായും അദ്ദേഹത്തെ കരുതിപ്പോരുന്നു. യഹൂദമതത്തിന്റെ ആരാധനാക്രമം നിശ്ചയിക്കുന്ന കാര്യത്തിലും ദാവീദിന് പങ്കുണ്ടായിരുന്നിരിക്കണം. മുസ്ലിം ങ്ങളുടെ പ്രവാചകൻ യഹൂദരാജ്യത്തിന്റെ ശിഥിലീകരണത്തിന്റേയും ബാബിലോണിലെ പ്രവാസത്തിന്റേയും നാളുകളിൽ, മഹത്തരമെന്ന് കരുതപ്പെട്ട ദാവീദിന്റെ ഭരണകാലത്തേക്ക് ഗൃഹാതുരതയോടെ തിരിഞ്ഞുനോക്കിയ ഇസ്രായേലിലെ പ്രവാചക പാരമ്പര്യം, യഹൂദജനതയുടെ മോചനം ദാവീദിന്റെ വംശപരമ്പരയിൽ ജനിക്കാനിരിക്കുന്ന ഒരു രക്ഷകൻ വഴി ആയിരിക്കുമെന്ന വിശ്വാസത്തിന് ജന്മം നൽകി. യേശു ജനിച്ചത് ആ പരമ്പരയിലാണെന്ന വിശ്വാസത്തെ ആധാരമാക്കിയുള്ള വംശാവലീവിവരണങ്ങൾ ബൈബിൾ പുതിയ നിയമത്തിലെ മത്തായി, ലൂക്കോസ് എന്നിവരുടെ സുവിശേഷങ്ങളിൽ കാണാം.

ദാവീദ് അന്തരിച്ചപ്പോൾ അദ്ദേഹത്തെ സ്വന്തം നഗരത്തിൽ തന്നെ അടക്കം ചെയ്തു. അദ്ദേഹത്തിന്റെ അന്ത്യത്തോടെ പുത്രനായ സോളമൻ ഇസ്രയേലിന്റെ അധികാരം ഏറ്റെടുത്തു.

സാവൂളിന്റെ മകളായ മീഖളിനെ ആണു ദാവീദ് വിവാഹം കഴിച്ചത്.
അവലംബം

ആ മനുഷ്യൻ നീ തന്നെ
(നാടകം) സി.ജെ.തോമസ്..

ദാവിദിൻ്റെ പുസ്തകം
(നോവൽ) മാത്യൂ സണ്ണി.കെ.
പുറത്തേക്കുള്ള കണ്ണികൾ

* ദാവീദിൻറെ കഥ - ഒരു വീഡിയോ ആവിഷ്കാരം
* Complete Bible Genealogy David's family tree
* Double Identity: Orpheus as David. Orpheus as Christ? Biblical Archaeology Review


വർഗ്ഗം:പുരാതന ഇസ്രായേലിലെ രാജാക്കന്മാർ
വർഗ്ഗം:ബൈബിളിലെ കഥാപാത്രങ്ങൾ
തുമ്പമൺ ഗ്രാമപഞ്ചായത്ത്

പത്തനംതിട്ട ജില്ലയിൽ അടൂർ താലൂക്കിലെ പന്തളം ബ്ലോക്കിൽ ഉൾപ്പെട്ട ഗ്രാമപഞ്ചായത്ത് ആണ്‌ തുമ്പമൺ. പ്രാദേശിക സം‌സാര ഭാഷയിൽ തുമ്പോൺ എന്നും അറിയപ്പെടാറുണ്ട്. അച്ചൻകോവിലാറിന്റെ കരയിലാണ് ഈ ഗ്രാമം. മധ്യ തിരുവിതാംകൂറിലെ ഒരു പ്രധാന മലഞ്ചരക്ക് വ്യാപാരകേന്ദ്രമായിരുന്ന തുമ്പമൺ മുമ്പ് പാണ്ടിനാടുമായി നേരിട്ട് വ്യാപാരബന്ധത്തിലേർപ്പെട്ടിരുന്നു. കരിമ്പ് സമൃദ്ധമായി വിളഞ്ഞിരുന്ന ഇവിടെ നെല്ല്, പഞ്ഞപ്പുല്ല്, എള്ള്, ചാമ തുടങ്ങിയ വിളകളും കൃഷി ചെയ്തിരുന്നു. വിസ്തൃതി: 7.84 ച.കി.മീ.; വാർഡുകളുടെ എണ്ണം: 12. പഞ്ചായത്ത് ഓഫീസ്, കൃഷിഭവൻ, പോസ്റ്റ് ഓഫീസ്, പ്രാഥമികാരോഗ്യകേന്ദ്രം, സ്കൂളുകൾ, ഗ്രന്ഥശാലകൾ, സർവീസ് സഹകരണ ബാങ്ക്, സഹകരണസംഘങ്ങൾ തുടങ്ങിയവ പഞ്ചായത്തിലെ പ്രധാന സർക്കാർ പൊതുസ്ഥാപനങ്ങളാണ്.

തുമ്പച്ചെടി സമൃദ്ധമായി വളർന്നിരുന്ന പ്രദേശമായതിനാലാണ് സ്ഥലനാമം 'തുമ്പമൺ' ആയതെന്ന് ഭാഷാപണ്ഡിതന്മാർ വാദിക്കുമ്പോൾ പന്തളം, ചെന്നീർക്കര നാട്ടുരാജ്യങ്ങളുടെ 'അതിര്' അഥവാ 'തുമ്പ്' ആയി വർത്തിച്ചിരുന്ന സ്ഥലമാണ് 'തുമ്പമൺ' ആയതെന്നാണ് ചരിത്രകാരന്മാരുടെ അഭിപ്രായം. ചേര-ചോള യുദ്ധകാലത്ത് (1150) പന്തളം രാജ്യത്തിന്റെ അതിർത്തിയായി വർത്തിച്ചിരുന്ന തുമ്പമണിൽ രാജാവ് ഒരു സൈനികത്താവളം സ്ഥാപിച്ചിരുന്നു. തദ്ദേശീയരിൽ ഭൂരിഭാഗവും ക്രിസ്തുമതവിശ്വാസികളായതിനാൽ ക്രിസ്ത്യാനികൾക്കിടയിൽ നിലനില്ക്കുന്ന കലകളായ മാർഗ്ഗംകളി, പരിചമുട്ടുകളി, റബാൻപാട്ട് എന്നീ കലാരൂപങ്ങൾ മുമ്പ് ഇവിടെ പ്രചാരത്തിലുണ്ടായിരുന്നു. സ്വാതന്ത്യ്ര സമര സേനാനിയും കവിയുമായിരുന്ന പന്തളം കെ.പി.രാമൻപിള്ള, സാമൂഹിക സാംസ്കാരിക സാഹിത്യ രാഷ്ട്രീയ അധ്യാപന മേഖലകളിൽ പ്രശസ്തനായ പ്രൊഫ: തുമ്പമൺ തോമസ്, നടൻ തുമ്പമൺ പദ്മനാഭൻകുട്ടി, പ്രശസ്ത പത്രപ്രവർത്തകനും എഴുത്തുകാരനുമായ ടി.ജെ.എസ്. ജോർജ് തുടങ്ങിയവർ തുമ്പമൺ സ്വദേശികളാണ്.
അവലംബം

വിഭാഗം:പത്തനംതിട്ട ജില്ലയിലെ ഗ്രാമപഞ്ചായത്തുകൾ
അകവൂർ ചാത്തൻ

പറയി പെറ്റ പന്തിരുകുലത്തെപ്പറ്റിയുള്ള ഐതിഹ്യപ്രകാരം വരരുചി എന്ന ബ്രാഹ്മണന് പറയിയിൽ ജനിച്ച പന്ത്രണ്ടു സന്താനങ്ങളിൽ ഒരാളാണ് അകവൂർ ചാത്തൻ. ഐതിഹ്യപ്രകാരം ചാത്തൻ ചൊവ്വരയ്ക്കടുത്തുള്ള അകവൂർ മനയ്ക്കലെ ഭൃത്യനായി കാലയാപനം ചെയ്തിരുന്നു. അന്നത്തെ അച്ഛൻ നമ്പൂതിരിപ്പാട്, അഗമ്യയായ ഒരു സ്ത്രീയെ പ്രാപിച്ചതിന്റെ പാപം പരിഹരിക്കാൻ തീർഥസ്നാനത്തിനു പുറപ്പെട്ടു. നമ്പൂതിരി ആടിയ തീർഥങ്ങളിലൊന്നിലും ചാത്തൻ കുളിക്കാൻ കൂട്ടാക്കാതെ താൻ കയ്യിലെടുത്തിരുന്ന ഒരു കയ്പൻചുരയ്ക്ക വെള്ളത്തിൽ മുക്കിയെടുക്കുകമാത്രം ചെയ്തു. പാപം പരിഹൃതമായെന്ന വിശ്വാസത്തോടെ മടങ്ങിയെത്തിയ നമ്പൂതിരി ഒരു ദിവസം ചാത്തന്റെ ചുരയ്ക്ക നുറുക്കിയിട്ടുണ്ടാക്കിയ കറി കൂട്ടിയിട്ട് കയ്ക്കുന്നെന്നു പരാതിപ്പെട്ടു. കറിക്കു ചേർത്തത് തീർഥങ്ങളിൽ മുക്കിയെടുത്ത ചുരയ്ക്കയുടെ കഷണങ്ങളാണെന്നും അത് കയ്ക്കുന്നെങ്കിൽ 'തിരുമനസ്സി'ലെ പാപങ്ങൾ തീർഥസ്നാനം കൊണ്ടു തീർന്നിട്ടില്ലെന്നും ചാത്തൻ സമാധാനം പറഞ്ഞു. നമ്പൂതിരിപ്പാട് ലജ്ജിതനായി. പാപമോചനത്തിന് പശ്ചാത്താപവും മനശ്ശുദ്ധിയുമാണ് വേണ്ടതെന്നും അവ കൂടാതെയുള്ള തീർഥസ്നാനാദികൾ കൊണ്ട് ഫലമില്ലെന്നും അദ്ദേഹം ചാത്തനിൽനിന്നു പഠിച്ചു. ഓച്ചിറ പരബ്രഹ്മക്ഷേത്രം എന്ന താൾ കൂടി കാണുക.
കൂടുതൽ അറിവിന്

*www.namboothiri.com

വർഗ്ഗം:ഐതിഹ്യമാല
വർഗ്ഗം:പറയിപെറ്റ പന്തിരുകുലം
സെർബിയ

സെർബിയ () ഔദ്യോഗികമായി റിപ്പബ്ലിക്ക് ഓഫ് സെർബിയ (, )
തെക്കു കിഴക്കൻ യൂറോപ്പിലെ ഒരു സ്വതന്ത്രരാജ്യമാണ്‌. ഈ രാജ്യത്തിന്റെ വടക്ക് വശത്ത് ഹംഗറിയും കിഴക്ക് വശത്ത് റൊമാനിയായും,ബൾഗേറിയയും, റിപ്പബ്ലിക്ക് ഓഫ് മാസിഡോനിയ,അൽബേനിയ എന്നീ രാജ്യങ്ങൾ തെക്ക് വശത്തും, ക്രൊയേഷ്യ,ബോസ്‌നിയ ആന്റ് ഹെർസേഗോവിന, മൊണ്ടെനാഗ്രോ എന്നീ രാജ്യങ്ങൾ പടിഞ്ഞാറ് വശത്തുമായി അതിർത്തി പങ്കിടുന്നു. ബെൽഗ്രേഡ് ആണ്‌ ഈ രാജ്യത്തിന്റെ തലസ്ഥാനം.
അവലംബം


വർഗ്ഗം:സെർബിയ
വർഗ്ഗം:സ്ലാവിക് രാജ്യങ്ങൾ
വർഗ്ഗം:യൂറോപ്യൻ രാജ്യങ്ങൾ
വർഗ്ഗം:പൂർണമായും കരയാൽ ചുറ്റപ്പെട്ട രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വർഗ്ഗം:അൽബേനിയൻ ഭാഷ സംസാരിക്കപ്പെടുന്ന രാജ്യങ്ങൾ
വൈദ്യുതിനിലയം

വ്യാവസായികമായി വൈദ്യുതി ഉത്പാദിപ്പിക്കാനുപയോഗിക്കുന്ന സംവിധാനങ്ങളെയാണ് വൈദ്യുതി നിലയം (Power house or Power station) എന്നു പറയുന്നത്. ഗതികോർജ്ജത്തിൽ നിന്നും വൈദ്യുതി ഉത്പാദിപ്പിക്കുന്ന ജെനറേറ്ററുകളാണ് ഒരു വൈദ്യുത നിലയത്തിലെ പ്രധാന ഘടകം. ജെനറേറ്ററുകൾക്ക് ഊർജ്ജം പ്രദാനം ചെയ്യുന്ന സ്രോതസ്സുകളുടെയും സാങ്കേതികവിദ്യയുടെയും അടിസ്ഥാനത്തിൽ വൈദ്യുത നിലയങ്ങളെ പലതായി തരം തിരിച്ചിരിക്കുന്നു. ലോകത്തെ ഭൂരിഭാഗം നിലയങ്ങളും ഉപയോഗിക്കുന്നത് കൽക്കരി, പെട്രോളിയം, വാതക ഇന്ധനം (നാച്ചുറൽ ഗാസ്) തുടങ്ങിയ മണ്ണിനടിയിൽ നിന്ന് ലഭിക്കുന്ന ഫോസിൽ ഇന്ധനങ്ങളാണ്. പുനരുപയോഗയോഗ്യമായ ജലം, കാറ്റ്, സൂര്യപ്രകാശം എന്നിവ ഉപയോഗിക്കുന്ന വൈദ്യുത നിലയങ്ങളും ആണവ ഇന്ധനങ്ങൾ ഉപയോഗിക്കുന്നവയും ഉണ്ട്.

ഉത്പാദനത്തിനുപയോഗിക്കുന്ന ഊർജ്ജസ്രോതസ്സുകളെ ആധാരമാക്കി വൈദ്യുതോൽപ്പാദനനിലയങ്ങളെ വകതിരിച്ചിട്ടുണ്ട്. ജലവൈദ്യുത നിലയങ്ങൾ, താപവൈദ്യുതനിലയങ്ങൾ, ആണവവൈദ്യുതനിലയങ്ങൾ എന്നിവയാണ് അവയിൽ പ്രധാനപ്പെട്ടവ. കാറ്റിൽ നിന്നും, സൗരോർജ്ജത്തിൽ നിന്നും, തിരമാലകളിൽ നിന്നും വൈദ്യുതിഉല്പ്പദിപ്പിക്കുന്ന നിലയങ്ങളുമുണ്ട്. അപാരമ്പര്യ വൈദ്യുതനിലയങ്ങൾ എന്ന് അവയെ പൊതുവെ വിളിക്കുന്നു.

ഊർജ്ജസ്രോതസ്സുകളനുസരിച്ച്, ഉല്പാദനനിലയത്തിൽ സ്ഥാപിച്ചിരിക്കുന്ന യന്ത്രോപകരണ സംവിധാനങ്ങൾക്ക് വ്യത്യാസമുണ്ടായിരിക്കും.
ഇതും കാണുക

* വൈദ്യുതോൽപ്പാദനം
അവലംബം

വർഗ്ഗം:വൈദ്യുതോൽപ്പാദനം
വർഗ്ഗം:വൈദ്യുതി
വർഗ്ഗം:വൈദ്യുതിനിലയങ്ങൾ
ബെൽഗ്രേഡ്

സെർബിയയുടെ തലസ്ഥാനവും, സെർബിയയിലെ ഏറ്റവും വലിയ നഗരവുമാണ്‌ ബെൽഗ്രേഡ്. സെർബിയയിൽ സാവ,ഡാന്യൂബ് നദികളുടെ സംഗമതീരത്തായി സ്ഥിതി ചെയ്യുന്ന ഈ നഗരം ,പാനോനിയൻ സമതലത്തിന്റെയും, ബാൾക്കൻ ഉപദ്വീപിന്റെയും സംഗമഭൂമി കൂടിയാണ്‌. ഏതാണ്ട് 1.9 ദശലക്ഷം ജനസംഖ്യയുള്ള ഈ നഗരം മുന്നേ യൂഗോസ്ലാവ്യയിലെ ഏറ്റവും വലിയ നഗരവും ,തെക്ക് കിഴക്കൻ യൂറോപ്പിലെ ഇസ്താംബുൾ,ഏതൻസ്, ബുച്ചാറെസ്റ്റ് എന്നീ നഗരങ്ങൾക്കു ശേഷം നാലാമത്തെ വലിയ നഗരവുമാണ്‌.
അവലംബം


വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:സെർബിയൻ നഗരങ്ങൾ
ഫൈസാലിയ

ഫൈസാലിഡേ കുടുംബത്തിൽപ്പെട്ട ജെല്ലിപോലെയുള്ള കശേരുക്കളില്ലാത്ത ഒരു ജീവിയാണ് ഫൈസാലിയ (ഇംഗ്ലീഷ്: Physalia). പറങ്കിപടയാളി (Portuguese man of war) എന്ന പേരിലും ഇതറിയപ്പെടുന്നു.സമുദ്രത്തിലെ പോരാളി ആയിട്ടാണ് ഇത് അറിയപ്പെടുന്നത്. വായു നിറച്ചതുപോലുള്ള, വെള്ളത്തിൽ പൊങ്ങികിടക്കുന്ന, ജെല്ലിപോലുള്ള ശരീരവും ഇതിനടിയിൽനിന്നു നീളുന്ന സ്പർശനികളുമൊക്കെ ഈ പടയാളിയുടെ പ്രത്യേകതകളാണ്. ഇവയുടെ ശരീരത്തിലുള്ള നിമാറ്റോസിസ്റ്റ് (Nematocist) കോശങ്ങൾ ഇരകളായ മത്സ്യങ്ങളേയും മറ്റും വിഷം കുത്തിവച്ചു തളർത്തും. ഫൈസാലിയയുടെ ശക്തിയേറിയ കുത്ത് അപകടകരമാണ്.
അവലംബം

വർഗ്ഗം:കടൽജീവികൾ
വേളൂർ കൃഷ്ണൻകുട്ടി

ഒരു മലയാള ഹാസ്യസാഹിത്യകാരനാണ് വേളൂർ കൃഷ്ണൻകുട്ടി. ഇദ്ദേഹം നൂറ്റമ്പതിലധികം ഹാസ്യകൃതികളുടെ കർത്താവാണു്.
ജീവിതരേഖ

കോട്ടയത്തു് വേളൂരിൽ നടുവിലേക്കരവീട്ടിൽ ജനിച്ചു (ജനനം:1933 മരണം: ഓഗസ്റ്റ് 22, 2003 ). പിതാവിന്റെ പേര് എൻ. എൻ. കുഞ്ഞുണ്ണി, മാതാവ് പാർവ്വതിയമ്മ. ഭാര്യയുടെ പേര് ശാന്ത.
കൃതികൾ

#ദൈവത്തെ തൊട്ടാൽ തൊട്ടോനെ തട്ടും
#വേല മനസ്സിലിരിക്കട്ടെ
#മാസപ്പടി മാതുപിള്ള (ചലച്ചിത്രമാക്കി)
#പഞ്ചവടിപ്പാലം (ചലച്ചിത്രമാക്കി)
#അമ്പിളി അമ്മാവൻ (ചലച്ചിത്രമാക്കി)
#ജർമ്മൻ കിസ്സ്
#വീണപൂവിലെ സാത്വികഹാസ്യം (പഠനഗ്രന്ഥം)
ഔദ്യോഗികപദവികൾ

*കേരളദ്ധ്വനി, ദീപിക, ഈ നാട് എന്നീ പത്രങ്ങളുടെ പത്രാധിപസമിതി അംഗമായി 20 വർഷത്തോളം സേവിച്ചു.
*ദീപിക ആഴ്ചപ്പതിപ്പിന്റെ പത്രാധിപരായിരുന്നു.
*കൊച്ചിൻ യൂണിവേഴ്സിറ്റി സെനറ്റ് അംഗമായിരുന്നു.
*കേരളാ സ്റ്റേറ്റ് ബാലസാഹിത്യ ഇൻസ്റ്റിറ്റ്യൂട്ട് അംഗമായിരുന്നു.
*കെ.എസ്.ആർ.ടി.സി. ഉപദേശകസമിതി അംഗമായിരുന്നു.
*ആകാശവാണി തിരുവനന്തപുരം നിലയത്തിലെ ഉപദേശകസമിതിയംഗമായിരുന്നു.
പുരസ്കാരങ്ങൾ

*വേല മനസ്സിലിരിക്കട്ടെ എന്ന കൃതിയ്ക്കു് 1974-ൽ കേരള സാഹിത്യ അക്കാദമിയുടെ പുരസ്കാരം.
*ഇ. വി. കൃഷ്ണപിള്ള മെമ്മോറിയൽ അവാർഡ് - 1984
*ഇ. വി. കൃഷ്ണപിള്ള ജന്മശതാബ്ദി സ്മാരകപുരസ്കാരം - 1995
*കെ. കരുണാകരൻ സപ്തതി സ്മാരക സേവാസംഘത്തിന്റെ അവാർഡ് - 1995
സാഹിത്യേതരപ്രവർത്തനങ്ങൾ

*ദൂരദർശനിൽ ഇന്റർവ്യൂകളും ചിരിയരങ്ങുകളും നടത്തി.
*രാജവീഥി, ചുഴലി, ക്ലാരമ്മയുടെ ക്ലാ, അവൻതാൻ ഇവൻ എന്നീ ദൂർദർശൻ സീരിയലുകൾ.
*ആകാശവാണിയിൽ 30 വർഷത്തിലധികം ഹാസ്യപ്രഭാഷണം നടത്തി.
*രണ്ടു തവണ ജർമ്മനിയിലും ഓരോ തവണ അമേരിക്ക, അബുദാബി, ദുബായ്, ഷാർജ, റാസൽഖൈമ, അലയ്ൻ, അജ്മാൻ എന്നീ രാജ്യങ്ങളിൽ ചിരിയരങ്ങുകൾ നടത്തിയിട്ടുണ്ടു്.
*പതിനായിരത്തിലേറെ വേദികളിൽ പ്രസംഗിച്ചിട്ടുണ്ടു്.
പുറം കണ്ണികൾ

*http://blogoforum.com/tag/blogoforum/veloor-krishnankutti-drkanam-13091.html
അവലംബം


വർഗ്ഗം:മലയാള ഹാസസാഹിത്യകാരന്മാർ
വർഗ്ഗം:മലയാള ബാലസാഹിത്യകാരന്മാർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1936-ൽ ജനിച്ചവർ
അലക്സാൻഡ്രിയ ഗ്രന്ഥാലയം

250px|thumb|പഴയ അലക്സാൻഡ്രിയ ഗ്രന്ഥാലയം
പുരാതന ലോകത്തിലെ ഏറ്റവും വലുതും പ്രധാനപ്പെട്ടതുമായ പ്രാചീന ലൈബ്രറികളിലൊന്നായിരുന്നു ഈജിപ്തിലെ അലക്സാൻഡ്രിയ ഗ്രന്ഥാലയം അല്ലെങ്കിൽ അലക്സാൻഡ്രിയ. വൈജ്ഞാനിക വിഭാഗങ്ങളായി ക്രമീകരിച്ചിട്ടുള്ളതും പുരോഹിതരാൽ ഭരിക്കപ്പെടുന്നതുമായ വിഖ്യാത ഗ്രന്ഥശേഖരമുള്ള ഒരു ഗവേഷണ സ്ഥാപനമായിരുന്നു അത്. കലയുടെ ഒമ്പത് ദേവതകളായ മ്യൂസസിനായി സമർപ്പിച്ച മൗസിയൻ എന്ന വലിയ ഗവേഷണ സ്ഥാപനത്തിന്റെ ഭാഗമായിരുന്നു ലൈബ്രറി.
അവലംബം


വിഭാഗം:ഗ്രന്ഥാലയങ്ങൾ
പിത്സ

thumb|left|240px|
സാധാരണയായി ചൂളയിൽ പാകം ചെയ്തെടുക്കുന്ന, മിക്കവാറും വൃത്താകൃതിയിൽ‍ നിർമ്മിച്ചതും തക്കാളി-സോസ്, എരുമപ്പാലിൽ നിന്നും നിർമ്മിച്ച പാൽകട്ടി (മൊസറെല്ല ചീസ്), തുടങ്ങിയവ മേലാവരണമായുള്ള പരന്ന റൊട്ടിയാണ് പിറ്റ്സ ( , ഇറ്റാലിയൻ‍: ) വ്യക്തിഗതവും പ്രാദേശികവും സാംസ്കാരികവുമായ രുചിഭേദങ്ങൾക്കനുസരിച്ച് ഇതിൽ തക്കാളി, കൂൺ, ഒറിഗാനോ, കൈതച്ചക്ക, ഉള്ളി, ഒലിവ്, കാപ്സികം, തുടിങ്ങിയ ധാരാളം വിഭവങ്ങൾ മേലാവരണമായി ചേർക്കാറുണ്ട്. ഇറ്റലിയിലെ പാചകശാലകളിൽ തുടക്കമിട്ട പിറ്റ്സ, ലോകത്തിന്റെ വിവിധ ഭാഗങ്ങളിൽ ജനപ്രിയ വിഭവമായിട്ടുണ്ട്.
ചിത്രശാല


Image:Pizza_3_bg.jpg|ഘട്ടം 1: ഒരു പാത്രത്തിൽ ഇളംചൂടുവെള്ളം, മുട്ട, പഞ്ചസാര, യീസ്റ്റ് എന്നിവ ചേർത്ത് 10 മിനുട്ട് വെക്കുക.
Image:Pizza_2_bg.jpg|ഘട്ടം 2: മൈദ, ഉപ്പ്, വെള്ളം എന്നിവ കൂട്ടിച്ചേർക്കുക.
Image:Pizza_1_bg.jpg|ഘട്ടം 3: മാവ് കുഴച്ച് പരുവപ്പെടുത്തുക
Image:Pizza_5_bg.jpg|ഘട്ടം 4: മൃദുവാക്കിയ മാവ് ഏകദേശം 5 ഇഞ്ച് വ്യാസമുള്ള ഉരുളകളാക്കി മാറ്റുക.
Image:Pizza_4_bg.jpg|ഘട്ടം 5: ഒലിവെണ്ണ തേച്ച് ഒരു വലിയ പാത്രത്തിൽ ഒരു മണിക്കൂർ അടച്ചുവെക്കുക.
Image:Pizza_8_bg.jpg|ഘട്ടം 6: മാവ് വട്ടത്തിൽ പരത്തിയെടുക്കുക.
Image:Pizza (23).jpg|ഘട്ടം 7: ഇഷ്ടപ്പെട്ട മേലാവരണം വിതറുക.
Image:Pizza (22).jpg|ഘട്ടം 8: ചൂളയിൽ 450 °F-ൽ ചുട്ടെടുക്കുക


വർഗ്ഗം:ഭക്ഷണപദാർത്ഥങ്ങൾ
ബീജഗണിതം

ഗണിതശാസ്ത്രപരമായ അളവുകൾ, ഘടനകൾ, ബന്ധങ്ങൾ എന്നിവയെക്കുറിച്ചു പ്രതിപാദിക്കുന്ന ഒരു പ്രധാനപ്പെട്ടതും ബൃഹത്തുമായ ഗണിതശാസ്ത്ര ശാഖയാണ് ബീജഗണിതം. അടിസ്ഥാനപരമായി ബീജഗണിതം അജ്ഞാതമോ സാങ്കല്പികമോ ആയ സംഖ്യകളെ ചിഹ്നങ്ങൾ കൊണ്ട് പ്രതിനിധാനം ചെയ്ത് അവ ഉപയോഗിച്ചു കണക്കുകൂട്ടലുകൾ നടത്തുന്ന ഗണിതശാസ്ത്ര സങ്കേതമാണ്.


ബീജഗണിതം എന്ന പദം ചില പ്രത്യേക രീതികളിലും ഉപയോഗിക്കുന്നു. അമൂർത്ത ബീജഗണിതത്തിലെ ഒരു പ്രത്യേക തരം ഗണിത വസ്തുവിനെ "ബീജഗണിതം" എന്ന് വിളിക്കുന്നു, ഉദാഹരണത്തിന്, ഈ വാക്ക് ലീനിയർ ആൾജിബ്ര, ബീജഗണിത ടോപ്പോളജി എന്നീ പദങ്ങളിൽ ഉപയോഗിക്കുന്നു.

ബീജഗണിതത്തിൽ ഗവേഷണം നടത്തുന്ന ഒരു ഗണിതശാസ്ത്രജ്ഞനെ ബീജഗണിതം എന്ന് വിളിക്കുന്നു.
പദോൽപ്പത്തി

ബീജഗണിതം എന്ന പദം അറബിയിൽ നിന്നാണ് വന്നത്: الجبر, romanized: al-jabr, lit. 9-ആം നൂറ്റാണ്ടിന്റെ തുടക്കത്തിൽ പേർഷ്യൻ ഗണിതശാസ്ത്രജ്ഞനും ജ്യോതിശാസ്ത്രജ്ഞനുമായ അൽ-ഖവാരിസ്മി എഴുതിയ "ദി സയൻസ് ഓഫ് റസ്റ്റോറിംഗ് ആൻഡ് ബാലൻസിംഗ്" എന്ന പുസ്തകത്തിന്റെ തലക്കെട്ടിൽ നിന്ന് ഒടിഞ്ഞ ഭാഗങ്ങളുടെ പുനunസമാഗമം, ബോൺസെറ്റിംഗ്. അദ്ദേഹത്തിന്റെ കൃതിയിൽ, അൽ-ജാബർ എന്ന പദം ഒരു സമവാക്യത്തിന്റെ ഒരു വശത്ത് നിന്ന് മറ്റൊന്നിലേക്ക് ഒരു പദം മാറ്റുന്നതിനുള്ള പ്രവർത്തനത്തെ പരാമർശിക്കുന്നു, അൽ-മുഖബാല "ബാലൻസിംഗ്" എന്നത് രണ്ട് വശങ്ങളിലും തുല്യ പദങ്ങൾ ചേർക്കുന്നതിനെ പരാമർശിക്കുന്നു. ലാറ്റിനിൽ വെറും ബീജഗണിതം അല്ലെങ്കിൽ ബീജഗണിതം എന്ന് ചുരുക്കിയ ഈ വാക്ക് ഒടുവിൽ പതിനഞ്ചാം നൂറ്റാണ്ടിൽ സ്പാനിഷ്, ഇറ്റാലിയൻ അല്ലെങ്കിൽ മധ്യകാല ലാറ്റിനിൽ നിന്ന് ഇംഗ്ലീഷ് ഭാഷയിൽ പ്രവേശിച്ചു. ഒടിഞ്ഞുപോയ അല്ലെങ്കിൽ സ്ഥാനഭ്രംശം സംഭവിച്ച അസ്ഥികൾ സ്ഥാപിക്കുന്നതിനുള്ള ശസ്ത്രക്രിയയെയാണ് ഇത് ആദ്യം പരാമർശിച്ചത്. പതിനാറാം നൂറ്റാണ്ടിലാണ് ഗണിതശാസ്ത്രപരമായ അർത്ഥം ആദ്യമായി രേഖപ്പെടുത്തിയത് (ഇംഗ്ലീഷിൽ).
വ്യത്യസ്ത അർത്ഥങ്ങൾ

"ബീജഗണിതം" എന്ന വാക്കിന് ഗണിതത്തിൽ ഒരൊറ്റ വാക്കായോ യോഗ്യതകളോടോ ബന്ധപ്പെട്ട നിരവധി അർത്ഥങ്ങളുണ്ട്.
*
ഉപശാഖകൾ

നിരവധി ഉപശാഖകളുള്ള ഒരു വിഷയമാണ് ബീജഗണിതം. അവയിൽ ചിലത്:
* പ്രാഥമിക ബീജഗണിതം: വാസ്തവികസംഖ്യകളിൽ നടത്തുന്ന ഗണിതക്രിയകൾ സംജ്ഞാസങ്കേതം ഉപയോഗിച്ചു വിശകലം ചെയ്യുന്ന ശാഖ.
* അമൂർത്ത ബീജഗണിതം: സമുച്ചയം, വലയം, ക്ഷേത്രം എന്നീ ബീജീയഘടനകളുടെ പഠനം
* രേഖീയ ബീജഗണിതം: സദിശസമഷ്ടികളുടെ (Vector Spaces) ഗുണധർമ്മ പഠനം.
* ബീജീയ സംഖ്യാ ഗണിതം: ബീജഗണിതസങ്കേതം ഉപയോഗിച്ചുള്ള സംഖ്യകളുടെ ഗുണധർമ്മ പഠനം.
* ബീജീയജ്യാമിതി: ജ്യാമിതീയ പ്രശ്നങ്ങളുടെ ബീജീയ പഠനം
പുറത്തേക്കുള്ള കണ്ണികൾ

* http://www.algebrahelp.com/
* http://www.gresham.ac.uk/event.asp?PageId=45&EventId=620
* http://plato.stanford.edu/entries/algebra/


വർഗ്ഗം:ബീജഗണിതം
തിരുവത്താഴം

thumb|300px|right|അവസാനത്തെ അത്താഴം - 1498, മിലാൻ, ലിയൊനാർഡോ ഡാവിഞ്ചി.
ക്രിസ്തു തന്റെ പീഡാനുഭവത്തിനും മരണത്തിനും മുമ്പ് പന്ത്രണ്ട് ശിഷ്യരുമൊത്തു നടത്തിയ അത്താഴം ആണു തിരുവത്താഴം എന്നു അറിയപ്പെടുന്നത്. ക്രിസ്തുവിന്റെ അന്ത്യ അത്താഴമെന്നും പെസഹാ ഭക്ഷണം എന്നും ഇത് അറിയപ്പെടുന്നു. ക്രിസ്തുവിന്റെ ജീവചരിത്രം രചിച്ച മത്തായി, മർക്കോസ്, ലൂക്കോസ്, യോഹന്നാൻ എന്നിവരുടെ സുവിശേഷങ്ങളിൽ ഈ സംഭവം വ്യക്തമായി രേഖപ്പെടുത്തിയിട്ടുണ്ട്.

ക്രിസ്തുവിന്റെ കാലത്തിനു മുമ്പു തന്നെ യഹൂദർ ആചരിച്ചിരുന്ന ഒരു പെരുന്നാളാണ് പെസഹാ ഭക്ഷണം. യഹൂദവത്സരത്തിലെ ആദ്യമാസമായ നിസ്സാൻ മാസത്തിലെ 14-ാം തീയതിയാണ് പെസഹാ ഭക്ഷണം കഴിച്ചിരുന്നത്. അന്നേ ദിവസം യഹൂദ ദേവാലയങ്ങളിൽ കുഞ്ഞാടുകളെ ബലി അർപ്പിക്കുന്ന പതിവും ഉണ്ടായിരുന്നു. പുളിപ്പില്ലാത്ത അപ്പത്തിന്റെ പെരുന്നാൾ എന്നും ഈ നാൾ അറിയപ്പെട്ടിരുന്നു.

എ.ഡി. 33-ൽ (ചിലരുടെ അഭിപ്രായത്തിൽ എ.ഡി. 29-ൽ) നിസ്സാൻ മാസത്തിലെ 14-ാം തീയതി ഒരു വ്യാഴാഴ്ചയായിരുന്നു. ആ ദിവസത്തിൽ ക്രിസ്തുവിന്റെ പെസഹാ ഭക്ഷണം എവിടെയാണ് ഒരുക്കേണ്ടതെന്ന് ശിഷ്യന്മാർ അദ്ദേഹത്തോടു ചോദിച്ചു. അത് ഒരുക്കാനുള്ള സ്ഥലവും ക്രിസ്തു നിർദ്ദേശിച്ചു. അരിമത്യയിലെ ധനാഢ്യനായ ജോസഫ് എന്നയാളിന്റെ ഭവനത്തിലെ വിശാലമായൊരു ഹാളിലാണ് ക്രിസ്തുവിന്റെ പെസഹാ ഭക്ഷണം ഒരുക്കിയത്. ഇത് ഒരുക്കുവാൻ പത്രോസ്, യോഹന്നാൻ എന്നീ ശിഷ്യന്മാരെ ക്രിസ്തു നിയോഗിച്ചതായും കാണുന്നു. അന്നു വൈകുന്നേരം ക്രിസ്തു തന്റെ പന്ത്രണ്ട് ശിഷ്യന്മാരുമൊത്ത് അത്താഴ ശാലയിൽ പ്രവേശിച്ചു. ക്രിസ്തുവിന്റെ ജീവിതത്തിലെ അതിപ്രധാനമായൊരു സംഭവമായിരുന്നു ഈ അത്താഴം.
പാദം കഴുകൽ

അത്താഴത്തിനിടയിൽ ക്രിസ്തു എഴുന്നേറ്റ് തന്റെ മേലങ്കി മാറ്റിയശേഷം ഒരു തൂവാല എടുത്ത് അരയിൽ ചുറ്റി. പിന്നീട് ഒരു പാത്രത്തിൽ കുറേ വെള്ളമെടുത്ത് ശിഷ്യരുടെ പാദങ്ങൾ കഴുകി. തന്റെ അരയിൽ ചുറ്റിയിരുന്ന തൂവാല കൊണ്ട് ആ പാദങ്ങൾ തുടച്ചു. പത്രോസിന്റെ അടുത്തു വന്നപ്പോൾ ക്രിസ്തു തന്റെ പാദം കഴുകുന്നതിനെ പത്രോസ് എതിർത്തു. എങ്കിലും ക്രിസ്തു പത്രോസിന്റെ പാദം കഴുകി. അതിനുശേഷം ക്രിസ്തു ശിഷ്യരോടു പറഞ്ഞു
യൂദായുടെ വഞ്ചന

ഭക്ഷണത്തിനിടയിൽ ക്രിസ്തു പറഞ്ഞു: "നിങ്ങളിൽ ഒരാൾ എന്നെ ഒറ്റു കൊടുക്കും എന്ന് സത്യമായി ഞാൻ നിങ്ങളോട് പറയുന്നു.ഇതു കേട്ട് ശിഷ്യന്മാർ അത്യന്തം ദുഃഖിതരായി. കർത്താവേ അതു ഞാനാണോ? അവർ ഓരോരുത്തരും അദ്ദേഹത്തോട് ചോദിച്ചു. ക്രിസ്തു മറുപടിയായി പറഞ്ഞു, "എന്നോടൊപ്പം താലത്തിൽ ആരാണോ കൈമുക്കുന്നത് അവൻ എന്നെ ഒറ്റു കൊടുക്കും. അപ്പോൾ ഇസ്കരിയോത്ത യൂദാസ് ചോദിച്ചു, 'ഗുരോ അതു ഞാനാണോ?' അതിനുത്തരമായി ക്രിസ്തു പറഞ്ഞു 'നീ അതു പറഞ്ഞു കഴിഞ്ഞല്ലോ'. ക്രിസ്തു അപ്പം നുറുക്കി യൂദാസിനു കൊടുത്തു. യൂദാസ് ക്രിസ്തുവിനെ ചതിക്കും എന്ന് അപ്പോഴും മറ്റു ശിഷ്യന്മാർക്കു മനസ്സിലായില്ല. അപ്പം കഴിച്ച ശേഷം യൂദാസ് പുറത്തുപോയി.

തിരു അത്താഴം അവസാനിച്ച ഉടൻ ക്രിസ്തു ശിഷ്യരോടൊപ്പം അത്താഴ ശാലയിൽ നിന്നു പുറപ്പെട്ട് കെദ്രോൻ താഴ്വര കടന്ന് ഗത്സെമനിയിൽ പ്രാർഥനയ്ക്കായി പ്രവേശിച്ചു. യൂദായുടെ സഹായത്തോടു കൂടി യഹൂദ പടയാളികൾ ക്രിസ്തുവിനെ പിടിക്കുകയും തുടർന്ന് ക്രൂശിക്കുകയും ചെയ്തു.


വർഗ്ഗം:ക്രൈസ്തവാചാരങ്ങൾ
വർഗ്ഗം:യേശു
എലിമെന്റ്സ്

ഈജിപ്തിലെ അലക്സാണ്ട്രിയയിൽ ജീവിച്ചിരുന്ന ഗ്രീക്ക് ഗണിതശാസ്ത്രജ്ഞനായിരുന്ന യൂക്ലിഡ് രചിച്ച പതിമൂന്ന് പുസ്തകങ്ങളടങ്ങിയ ഗണിതശാസ്ത്രഗ്രന്ഥമാണ് എലിമെന്റ്സ് ( Stoicheia). ക്രിസ്തുവിന് മുന്നൂറു വർഷം മുമ്പ് രചിക്കപ്പെട്ട ഈ ഗ്രന്ഥത്തിൽ ഗണിതത്തിലെ നിർവചനങ്ങളും പ്രമേയങ്ങളും ജ്യാമിതീയസൃഷ്ടികളും അവയുടെ തെളിവുകളും അടങ്ങിയിരിക്കുന്നു. ദ്വിമാനവും ത്രിമാനവുമായ യൂക്ലിഡീയൻ ജ്യാമിതി, പ്രാഥമിക സംഖ്യാസിദ്ധാന്തം, സാനുപാതമല്ലാത്ത രേഖാഖണ്ഡങ്ങൾ എന്നിവയാണ് എലിമെന്റ്സിലെ പ്രതിപാദ്യവിഷയം. യുക്തി, ആധുനിക ശാസ്ത്രം എന്നിവയുടെ വികസനത്തിൽ ഈ ഗ്രന്ഥം പ്രധാന പങ്കു വഹിച്ചു.

ചരിത്രത്തിലെ ഏറ്റവും വിജയകരവും സ്വാധീനമുള്ളതുമായ പാഠപുസ്തകമായി എലിമെന്റ്സ് കരുതപ്പെടുന്നു. അച്ചടിവിദ്യയുടെ കണ്ടുപിടിത്തത്തിനു ശേഷം ആദ്യമായി അച്ചടിക്കപ്പെട്ട ഗ്രന്ഥങ്ങളിലൊന്നായ എലിമെന്റ്സ് ബൈബിളിനു ശേഷം ഏറ്റവുമധികം പതിപ്പുകൾ ഇറങ്ങിയ ഗ്രന്ഥവുമാണ്. 1482 നു ശേഷം ആയിരത്തിലധികം പതിപ്പുകൾ ഇങ്ങനെ ഇറങ്ങിയിട്ടുണ്ട്.. നൂറ്റാണ്ടുകളോളം എല്ലാ സർവ്വകലാശാലകളിലെ വിദ്യാർത്ഥികളും എലിമെന്റ്സ് ഭാഗികമായെങ്കിലും അവരുടെ പാഠ്യപദ്ധതിയുടെ ഭാഗമായി വായിക്കേണ്ടിയിരുന്നു. ഇരുപതാം നൂറ്റാണ്ടിൽ എലിമെന്റ്സിലെ ഉള്ളടക്കം മറ്റു പാഠപുസ്തകങ്ങളുടെ ഭാഗമായി പഠിപ്പിക്കാൻ തുടങ്ങിയതോടെ മാത്രമാണ് "വിദ്യാസമ്പന്നരായ എല്ലാവരും വായിച്ചിരുന്നിട്ടുണ്ടാകുമായിരുന്ന പുസ്തകം" എന്ന വിശേഷണം ഈ ഗ്രന്ഥത്തിന് നഷ്ടപ്പെട്ടത്.
അവലംബം

വർഗ്ഗം:പ്രാചീന ഗ്രന്ഥങ്ങൾ
വർഗ്ഗം:ഗ്രീക്ക് ഗ്രന്ഥങ്ങൾ
അസഫ് ജാ ഒന്നാമൻ

right|thumb|അസഫ് ജാ ഒന്നാമൻ
ഖമർ ഉദ്-ദിൻ ചിൻ ഖിലിജ് ഖാൻ (ഖമർ ഉദ്-ദിൻ സിദ്ദിഖി) എന്ന നിസാം-ഉൾ-മുൽക് അസഫ് ജാ (ഓഗസ്റ്റ് 20, 1671 - ജൂൺ 1, 1748) ഹൈദരാബാദ് രാജ്യത്തിന്റെ സ്ഥാപകനാണ്‌ . അസഫ് ജാ ഒന്നാമൻ എന്നും അറിയപ്പെടുന്ന ഇദ്ദേഹം 1720 മുതൽ 1748 വരെ ഹൈദരാബാദ് രാജ്യത്തിന്റെ ഭരണാധികാരിയായിരുന്നു. അസഫ് ജാ രാജവംശത്തിന്റെ സ്ഥാപകനായും അറിയപ്പെടുന്നു.
പശ്ചാത്തലം

മുഗൾ ചക്രവർത്തി ഫാറുഖ് സിയാറിന്റെ സഭയിലെ ഏറ്റവും ശക്തരായ അംഗങ്ങളിൽ ഒരാളായിരുന്നു അസഫ് ജാ. ആദ്യം അവധിലെ ഗവർണറായി നിയമിക്കപ്പെട്ട ഇദ്ദേഹത്തിന്‌ പിന്നീട് ഡെക്കാന്റെ ചുമതല നൽകി. മുഗൾ ചക്രവർത്തിക്കു കീഴിൽ ഗവർണറായിരിക്കുമ്പോൾത്തന്നെ ഡെക്കാന്റെ രാഷ്ട്രീയവും സാമ്പത്തികവുമായ നിയന്ത്രണം അസഫ് ജാ കൈയടക്കി. ഡെക്കാനിലെ ഈ സാഹചര്യവും രാജസഭയിലെ പ്രഭുക്കൾ തമ്മിലുള്ള മൽസരവും മുതലെടുത്ത് അസഫ് ജാ പ്രദേശത്തെ അധികാരം പിടിച്ചെടുത്ത് യഥാർത്ഥഭരണാധികാരിയായി മാറി.

ഉത്തരേന്ത്യയിൽ നിന്നും സമർത്ഥരായ സൈനികരേയും ഭരണകർത്താക്കളേയും ഹൈദരാബാദിലേക്ക് കൊണ്ടു വന്ന അസഫ് ജാ മാൻസബ്ദാറുകളെ നിയമിക്കുകയും അവർക്ക് ജഗീറുകളുടെ നിയന്ത്രണം ഏല്പ്പിക്കുകയും ചെയ്തു. മുഗൾ ചക്രവർത്തിയുടെ സേവകനായിരുന്നെങ്കിലും ദില്ലിയിൽ നിന്നും ഒരു നിർദ്ദേശവും സ്വീകരിക്കാതെ തികച്ചും സ്വതന്ത്രമായി അസഫ് ജാ ഭരണം നടത്തി.
ഇതും കാണുക

*നിസാം
അവലംബം


വർഗ്ഗം:1671-ൽ ജനിച്ചവർ
വർഗ്ഗം: 1748-ൽ മരിച്ചവർ
വർഗ്ഗം:ഓഗസ്റ്റ് 20-ന് ജനിച്ചവർ
വർഗ്ഗം:ജൂൺ 1-ന് മരിച്ചവർ

വർഗ്ഗം:ഹൈദരാബാദ് (നാട്ടുരാജ്യം)
ഹെൽസിങ്കി

ഹെൽസിങ്കി (Finnish; ), അഥവാ ഹെൽസിംഗ്ഫോർസ് (in Swedish; ) ഫിൻലാന്റിന്റെ തലസ്ഥാന നഗരവും ഫിൻലാന്റിലെ ഏറ്റവും വലിയ നഗരവുമാണ്‌. ബാൽട്ടിക് സമുദ്രത്തിന്റെ തീരത്തായി ഗൾഫ് ഓഫ് ഫിൻലാന്റ് എന്നറിയപ്പെടുന്ന സ്ഥലത്താണ്‌ ഈ നഗരം സ്ഥിതി ചെയ്യുന്നത്. ഇവിടത്തെ ജനസംഖ്യ 569,892 ആണ്‌ (മാർച്ച് 31 2008). .ഇവിടെ വസിക്കുന്ന വിദേശികൾ ഏകദേശം 10% വരും. തെക്കൻ ഫിൻ‌ലാൻ‌ഡിലെ ഉസിമ മേഖലയുടെ ആസ്ഥാനവുമാണ്. ഏകദേശം 690,000 ആളുകൾ മുനിസിപ്പാലിറ്റി മേഖലയിലും 1.3 ദശലക്ഷം പേർ തലസ്ഥാന മേഖലയിലും 1.6 ദശലക്ഷം പേർ മെട്രോപൊളിറ്റൻ പ്രദേശത്തും താമസിക്കുന്നു. ഫിൻ‌ലാൻ‌ഡിലെ ഏറ്റവും ജനസംഖ്യയുള്ള നഗരപ്രദേശമെന്ന നിലയിൽ, രാഷ്ട്രീയം, വിദ്യാഭ്യാസം, ധനകാര്യം, സംസ്കാരം, ഗവേഷണം എന്നിവയ്ക്കുള്ള രാജ്യത്തെ ഏറ്റവും പ്രധാനപ്പെട്ട കേന്ദ്രമാണിത്. എസ്റ്റോണിയയിലെ ടാലിനിൽ നിന്ന് 80 കിലോമീറ്റർ (50 മൈൽ) വടക്കും സ്വീഡനിലെ സ്റ്റോക്ക്ഹോമിൽ നിന്ന് 400 കിലോമീറ്റർ (250 മൈൽ) കിഴക്കും റഷ്യയിലെ സെന്റ് പീറ്റേഴ്‌സ്ബർഗിൽ നിന്ന് 300 കിലോമീറ്റർ (190 മൈൽ) പടിഞ്ഞാറുമാണ് ഹെൽ‌സിങ്കി നഗരം സ്ഥിതിചെയ്യുന്നത്. ഈ മൂന്ന് നഗരങ്ങളുമായി ഹെൽ‌സിങ്കിക്ക് ചരിത്രപരമായ ബന്ധങ്ങളുണ്ട്.

1952-ലെ ഒളിമ്പിക്സ് മൽസരങ്ങൾ ഇവിടെയാണ്‌ നടത്തപ്പെട്ടത്, രണ്ടാം ലോകമഹായുദ്ധം കാരണം നടക്കാതെ പോയ 1940-ലെ ഒളിമ്പിക്സ് ഇവിടെ നടത്തുവാനായിരുന്നു തീരുമാനിച്ചിരുന്നത്.
അവലംബം


വർഗ്ഗം:ഫിൻലാന്റിലെ നഗരങ്ങൾ
വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:ഒളിമ്പിക്സ് മത്സരങ്ങൾക്ക് ആതിഥ്യം വഹിച്ച നഗരങ്ങൾ